Diari Oficial de la Generalitat Valenciana


Sumari del DOGV 4671, del 16-01-2004 (2004/139)

Informació pública del programa d'actuació integrada de la unitat d'execució número 7 de les normes subsidiàries d'Agost (Alacant).
-----------------------------------------------------------------------------------------------------------------------------------

### Dades del document

Número de DOGV
:   4671

Data del DOGV
:   16-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/139


Organisme emissor
:   Ajuntament d'Agost

Tipus de document
:   Anunci

Informació pública del programa d'actuació integrada de la unitat d'execució número 7 de les normes subsidiàries d'Agost (Alacant). [2004/M139]
  
Tramitat per l'Ajuntament d'Agost, el programa d'actuació integrada per a la unitat d'execució número 7 de les normes subsidiàries d'Agost, comprensiu dels següents documents: alternativa tècnica, homologació, pla de reforma interior i projecte d'urbanització de l'àmbit de l'actuació integrada, així com l'estudi d'impacte ambiental. Exposat al públic i presentades les proposicions juridioeconòmiques i previs els informes tècnics, el Ple de l'Ajuntament, en sessió plenària de data 27 de novembre de 2003, va acordar desestimar totes les proposicions juridicoeconòmiques indicades.
  
Sent voluntat d'esta corporació el desenrotllament de la unitat d'execució 7 de les normes subsidiàries d'Agost i seguint recomanacions de la Conselleria de Territori i Habitatge i dels arquitectes redactors del projecte del Pla General d'Agost, s'ha procedit a una nova formulació del programa d'actuació integrada, per mitjà de gestió directa, a càrrec del municipi, comprensiu dels següents documents: alternativa tècnica, homologació, pla de reforma interior i projecte d'urbanització de l'àmbit de l'actuació integrada, així com l'estudi d'impacte ambiental.
  
En base als informes tècnics que es troben en l'expedient i de conformitat amb el que estableixen els articles 52.1, en relació amb l'article 46, del Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 173 del Reglament de Planejament de la Comunitat Valenciana, aprovat per Decret del Govern Valencià 201/1998 de 15 de desembre, i a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), resolc:
  
Primer
  
En aplicació del que estableix l'article 46.3 de la LRAU, és procedent sotmetre a informació pública per un període de 20 dies, comptats des de l'última publicació d'este edicte en el Diari Oficial de la Generalitat Valenciana i en el periòdic Información, l'expedient relatiu a la nova formulació del programa d'actuació integrada de la unitat d'execució número 7 de les normes subsidiàries d'Agost, amb tota la documentació mencionada anteriorment.
  
Es fa constar que, durant el dit termini, els interessats en este procediment podran formular qualssevol al·legacions que al seu dret convinguen, així com altres alternatives tècniques. En este cas es presentarà una caució del 7% del pressupost de licitació.
  
Segon
  
La referida documentació com l'expedient administratiu podrà ser consultat en les oficines municipals de l'Àrea d'Urbanisme, els dies hàbils, de 09.00 a 14.00 hores.
  
Tercer
  
Finalment, per mitjà del present, segons el que preceptua l'article 46, paràgrafs quart i quint, de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença l'endemà hàbil a la finalització del termini de 20 dies, anteriorment citat. Durant el dit termini podran formular-se les referides proposicions en l'Ajuntament d'Agost, en horari de 09.00 a 14.00 hores. Finalitzat este segon termini, el següent dia hàbil, excepte si és dissabte, en este cas haurà d'entendre's el dia hàbil immediat posterior, tindrà lloc l'acte d'obertura de pliques en les oficines municipals de l'Àrea d'Urbanisme.
  
Així mateix i de conformitat amb el que disposa l'article 59.4 de la Llei 30/1992, de 26 de novembre, la present informació pública s'efectua per als interessats que siguen desconeguts, dels que s'ignore el lloc de notificació o que, intentada esta, no s'haja pogut practicar, als efectes de remetre avís amb el contingut d'este anunci als titulars de drets que figuren en el cadastre, segons el que disposa l'article 46.3 de la Llei 6/1994, de 15 de novembre.